CELEX: 62008CN0180
Language: mt
Date: 2008-04-28 00:00:00
Title: Kawża C-180/08: Talba għal deċiżjoni preliminari mressqa mid-Dioikitiko Efeteio de Thessalonique (Il-Greċja) fit- 28 ta' April 2008 — Maria Kastrinaki vs Panepistimiako Geniko Nosokomeio Thessalonikis ACHEPA

5.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 171/25
            
         Talba għal deċiżjoni preliminari mressqa mid-Dioikitiko Efeteio de Thessalonique (Il-Greċja) fit-28 ta' April 2008 — Maria Kastrinaki vs Panepistimiako Geniko Nosokomeio Thessalonikis ACHEPA
   (Kawża C-180/08)
   (2008/C 171/38)
   Lingwa tal-kawża: Il-Grieg
   Qorti tar-rinviju
   Dioikitiko Efeteio Thessalonikis (Il-Greċja).
   Partijiet fil-kawża prinċipali
   
      Rikorrenti: Maria Kastrinaki
   
      Konvenut: Panepistimiako Geniko Nosokomeio Thessalonikis ACHEPA.
   Domandi preliminari
   
               1)
            
            
               Meta, abbażi ta' titolu li, skond hi, jidħol fil-kamp ta' applikazzjoni tad-Direttiva 89/48/KEE, persuna residenti ta' Stat Membru tiġi impjegata minn persuna ġuridika pubblika u teżerċita professjoni rregolata fl-Istat Membru ospitanti, fil-kuntest ta' kuntratt ta' xogħol taħt id-dritt privat għal żmien fiss, u li tkun segwiet karriera fuq il-pjan tal-funzjonijiet u tas-salarju skond it-titolu msemmi, l-awtoritajiet kompetenti għandhom il-possibbilità, skond id-dispożizzjonijiet ta' l-Artikoli 1, 2, 3 u 4 tad-direttiva msemmija, interpretati fid-dawl ta' l-Artikoli 149 u 150 tat-Trattat li jistabbilixxi l-Komunità Ewropea, li jeskluduwha mill-eżerċizzju tad-drittijiet professjonali tagħha, minħabba impossibbiltà li tiġi rrikonoxxuta l-ekwivalenza akkademika tat-titolu li tinvoka, sabiex jikklassifikawha f'kategorija ta' post u fi skala ta' salarju li tikkorrispondi għal dan it-titolu, għall-unika raġuni li dan it-titolu ngħata minn awtorità ta' l-Istat Membru ta' l-oriġini, iżda li fi tmiem l-istudji li parti minnhom saru, abbażi ta' ftehim ta' franchise, fl-Istat Membru ospitanti u għand organiżmu li ċertament jopera liberament iżda li, minħabba dispożizzjoni ġenerali tal-liġi nazzjonali, mhuwiex irrikonoxxut mill-Istat Membru ospitanti bħala organu ta' tagħlim?
            
         
               2)
            
            
               L-awtoritajiet kompetenti għandhom il-fakultà, skond id-dispożizzjonijiet tad-Direttiva 89/48/KEE, kif trasposta fis-sistema legali Ellenika mid-digriet ministerjali konġunt Nru A4/4112/247/1992, interpretati fid-dawl ta' l-Artikolu 39(1), ta' l-Artikolu 40(1), ta' l-Artikolu 43, ta' l-Artikolu 47(1), ta' l-Artikolu 49 KE u ta' l-Artikolu 55 tat-Trattat li jistabbilixxi l-Komunità Ewropea, li jeskludu lil persuna residenti fi Stat Membru, li hija impjegata minn persuna ġuridika pubblika, fil-kuntest ta' kuntratt ta' xogħol taħt id-dritt privat għal żmien fiss u li tkun kisbet awtorizzazzjoni li teżerċita professjoni skond id-direttiva msemmija, kif trasposta fis-sistema legali Ellenika mid-digriet ministerjali konġunt imsemmi, mill-eżerċizzju tad-drittijiet tal-professjoni tagħha derivanti minn din l-awtorizzazzjoni, minħabba li l-ekwivalenza akkademika tat-titolu ta' studju tagħha ma ġietx irrikonoxxuta?